મચ્છરોના ઉત્પત્તિસ્થાનો માત્ર લોકોના ઘરો, ખુલ્લી જગ્યામાં જ નથી મળતા પરંતુ નવી બાંધકામની સાઈટોમાં (જગ્યાએ) પણ ખાસ કરીને ડેગ્યુના એડીઝ મચ્છરો ઉદભવે છે. ચારેક વર્ષ અગાઉ શહેરના આશાનગર વિસ્તારમાં ડેગ્યુના કેસો જોવા મળ્યા હતા ત્યારે પાલિકાએ તપાસ કામગીરી કરતા કેટલીક કન્સ્ટ્રકશન સાઈટોમાં પીપડાઓમાં સંગ્રહ કરેલ પાણીમાં મચ્છરોના બ્રિડિંગ મળી આવ્યા હતા. હાલ પણ જ્યાં નવા બાંધકામો ચાલે છે ત્યાં કેટલાકમાં આવા ઉત્પત્તિસ્થાનો મળી આવવાની શક્યતા છે.